钦定古今图书集成/方舆汇编/职方典/第1135卷 > 安陆府星野考 府志
## 钦定古今图书集成/方舆汇编/职方典/第1135卷 > 安陆府星野考 府志

府总

《春秋元命苞》：“轸星散为荆州，江夏，入轸十二度。” 《史记天官书》：“二十八舍，主十二州，吴、楚之疆，候在荧惑，占于鸟衡。” 鸟衡，柳星也。

《石氏星经》：“南宫赤帝，其精朱鸟翼、翮轸、尾，皆严于巳，在天。北斗二星，主楚分。”

皇甫谧《帝王世纪》：“自张十八度至轸十一度，曰鹑尾之次。于辰在巳，谓之大荒落，于律为夷则。” 斗建在申，今为楚国分野。

《晋天文志》：“翼轸楚荆州，江夏入翼十二度。” 《新唐书》：“布太薇之政。而在巽维外者，鹑尾也，为烈山氏之墟。”

《宋天文志》：“三台下星，主荆州，天市西垣第二星曰楚五车，中央星曰司空，主镇星楚。” 。